       Врз основа на член 4 а во согласност со Законот за продажба и давање под закуп на деловните згради и деловните простории на Република Северна Македонија („Службен весник на Република Македонија“ бр.13/2013, 69/2013, 104/2013, 27/2014, 42/2014, 178/2014, 180/2014,51/2015, 61/2015, 129/2015, 6/2016, 106/2016, и 21/2018 и Службен весник на Република Северна Македонија“ бр.98/2019 и 224/24 ) а врз основа на Одлуката донесена од Управниот одбор на установата за издавање под закуп на деловен простор бр.02-60/3 од 23.02.2026 година.

НАЦИОНАЛНА УСТАНОВА ЦЕНТАР ЗА КУЛТУРА КРИВА ПАЛАНКА ОБЈАВУВА

ОБЈАВА бр.02/2026
     За давање под закуп на деловен простор во сопственост на Република Северна Македонија со кој располага НУ Центар за култура Крива Паланка. Во согласност со табеларниот преглед во кој се дадени податоци за деловниот простор,град, адреса, број на локал и ниво, број на катастарска парцела и катастарска општина,површина на деловниот простор,вкупната проценета вредност во денари почетна цена за месечна закупнина во денари, банкарска гаранција за сериозност на понудата во висина од 2% од проценетата вредност на деловниот простор во денари, рок на поднесување на пријавите и датум и време на започнување на јавното надавање.
Објава-Преглед бр.1

	Р.бр
	Град
	Адреса на деловниот простор
	Локал

Ниво
	Повр-шина m2
м²
	Катастарска парцела и Катастарска општина
	И. Л
И.Л
	Вкупна проценета вредност 
	Почетна цена за месечна закупнина во денари (без ДДВ) 


	Банкарска гаранција  
(2%)
	Рок на поднесување на пријави 
	Датум и време на отпочнување на јавно наддавање

	1.
	Кр. Паланка
	„Св.Јоаким Осоговски 226
	Зграда 1
 Влез – 2  (сопствен влез од главна улица и дополнителен влез преку помошна просторија од внатре
	53
	КП 1739 КО Кр.Паланка         
	кккк
1549
	3.700.509
	18.503
	74.010  
	13.102026
	15.10.2026
во 
12:05


Деловниот простор наведен во Преглед бр. 1, во Крива Паланка се дава под закуп за период од 10 (десет) години од денот на потпишувањето на договор за закуп со најповолниот понудувач. 
Закупнината во договорот за закуп се изразува во нето-износ без ДДВ. Данокот на додадена вредност се изразува посебно во фактурата.

Закупецот е должен закупнината да ја плаќа однапред, најдоцна до 5-тиот ден во месецот, без оглед на приемот на фактурата. За ненавремено плаќање на закупнината се пресметува законска казнена камата.
Неплаќањето на 2 (две) последователни месечни закупнини, во текот на траење на закупениот однос, претставува основ за активирање на средствата за обезбедување и основ за раскинување на договорот.

Цената која ќе биде постигната со јавното наддавање ќе биде утврдена како цена на месечна закупнина и истата треба да биде уплатена однапред. За останатиот период на плаќање на закупнината ќе биде утврдено во договорот.

ПРАВО НА УЧЕСТВО
Право на учество на јавното наддавање имаат сите заинтересирани домашни и странски правни  физички и правни лица кои можат да имaат под закуп деловна зграда и деловен простор на територијата на Република Северна Македонија во согласност со закон и кои ги исполнуваат условите дадени во Објавата под услови пропишани со Законот за продажба и давање под закуп на деловните згради и деловните простории на Република Северна Македонија („Службен весник на Република Македонија“бр. 13/2013, 69/2013, 27/2014, 42/2014, 178/2014, 180/2014, 51/2015, 61/2015 и 129/2015,6/2016, 106/2016 и 21/2018 и Службен весник на Република Северна Македонија бр.98/19 и 224/24).
УСЛОВИ ЗА УЧЕСТВО НА ЕЛЕКТРОНСКОТО ЈАВНО НАДДАВАЊЕ

Заинтересираните домашни и странски правни и физички лица поднесуваат електронски пријава за учество на јавното наддавање во согласност со условите од Објавата која треба да ги содржи сите податоци и докази кои се утврдени во оваа објава.
Правните домашни и странски лица кои што вршат дејност од областа на игрите на среќа (обложувалници, казина и слично) не можат да бидат учесници на Јавниот оглас.
1.Општи услови за учество на домашни и странски правни физички и правни лица
1.1. Пријавата за учество на јавното наддавање треба да го содржи редниот број, општината и адресата од Преглед бр. 1 на просторот за кој се поднесува пријавата и истата треба да биде потпишана и заверена од одговорното лице на правното лице или физичкото лице поднодител на пријавата. Пријавата исто така треба да содржи Е-пошта на која што ќе бидат доставени корисничкото име и шифра за учество на јавното надавање. Пријавата исто така треба да содржи листа на документи доставени од страна на понудувачот;
1.2. Банкарската гаранција за сериозност на понудата освен во електронска форма прикачена на интернет страница: www:deloven-prostor.mk. на Министерството за транспорт на Република Северна Македонија, во (во оригинал) за учество на јавното наддавање, во износ од 2% од проценетата вредност и со рок на важност од најмалку 60 дена од денот на одржување на јавното наддавање, истата треба да се достави и во Архивата на Националната установа – Центар за култура Крива Паланка, на ул. „Св. Јоаким Осоговски“ бр. 226, Крива Паланка, во затворен плик со назнака „НЕ ОТВОРАЈ – за објава бр. 02/2026“, најдоцна до крајниот датум и час за поднесување на пријавите (да се наведе редниот број на огласот од Преглед бр.1, општината и адресата каде што се наоѓа деловниот објект); 

1.3  Изјава за прифаќање на условите за давање под закуп од Објавата бр.02/2026;
1.4 Изјава за давање согласност за користење и обработка на личните податоци на понудувачот;

1.5. Изјава од понудувачот дека во последните 5 години не е изречена правосилна пресуда за учество во злосторничка организација, корупција, измама или перење пари;
2. Посебни услови за учество за  домашни или странски физички лица:

2.1 За физчки лица уверение за државјанство, не постаро од 6 месеци (за странски и домашни физички лица-доказ за идентитет, доколку се работи за странско физичко лице да се достави соодветен документ издаден од надлежен орган со превод на македонски јазик).
3. Посебни услови за учество за домашни или странски правни  лица:

3.1. За правните лица доказ за регистрација на правното лице издадена од Централен регистар на Р.С.Македонија, (доколку се работи за странски понудувач да се достави соодветен документ каде што понудувачот е регистриран издаден од надлежен орган со превод на македонски јазик);
3.2.Тековна состојба издадена од Централен регистар на Република Северна Македонија, не постара од 6 месеци (доколку се работи за странски понудувач да се достави соодветен документ каде што понудувачот е регистриран издаден од надлежен орган со превод на македонски јазик);
3.3 Потврда дека не е отворена постапка за стечај или ликвидација, не постара од 6 месеци (доколку се работи за странски понудувач да се достави соодветен документ каде што понудувачот е регистриран издаден од надлежен орган со превод на македонски јазик);

3.4 Потврда за платени даноци, придонеси и други јавни давачки од надлежен орган од земјата каде економскиот оператор е регистриран;

3.5 Потврда од Регистарот на казни за сторени кривични дела на правните лица дека не му е изречена споредна казна забрана за учество во постапки за јавен повик, доделување на договори за јавна набавка и договори за јавно-приватно партнерство;

3.6 Потврда од Регистарот на казни за сторени кривични дела на правните лица дека не му е изречена споредна казна привремена или трајна забрана за вршење на одделна дејност;

3.7 Потврда дека со правосилна пресуда не му е изречена прекршочна санкција забрана за вршење на професија, дејност или должност, односно привремена забрана за вршење одделна дејност.
       Потврдите дека не е отворена постапка за стечај и постапка за ликвидација, како и потврдите од регистарот на казни за сторени кривични дела од точка 3.3, 3.5 и 3.6 , ги издаваат надлежни органи во земјата каде е регистриран економскиот оператор. Во Република Северна Македонија надлежен орган за издавање на овие потврди е Централниот регистар на Република Северна Македонија
      Потврдата од точка 3.4 за платени даноци  придонеси и други давачки ја издава надлежен орган од земјат каде е регистриран економскиот оператор. Во Република Северна Македонија надлежен орган за издавање на оваа потврда е Управата за јавни приходи.

       Потврдата од точка 3.7  ја издава надлежниот орган во државата каде е регистрирано правното лице. Во Република Северна Македонија надлежен орган за издавање на оваа потврда е Централниот регистар на Република Северна Македонија.

      Документите не смеат да бидат постари од 6 (шест) месеци сметано од крајниот рок за доставување на понудите наназад.

     Ако земјата во која е регистрирано правното лице не ги издава документите наведени во потточките или ако тие не ги опфаќаат сите погоренаведени случаи, правното лице може да достави изјава заверена кај нотар.
Напомена:

Сите овие документи заедно со пријавата за учество на јавното наддавање треба да се прикачат во електронска форма на интернет страница: www:deloven-prostor.mk. на Министерството за транспорт  на Република Северна Македонија, како и да се достават во хартиена форма до архивата на НУ Центар за култура Крива Паланка на адреса Национална установа Центар за култура Крива Паланка, ул.Св.Јоаким Осоговски бр.226, 1330 Крива Паланка. Банкарската гаранција во хартиена форма треба да биде во оригинал, а останатите документи во оригинал или копија заверена на нотар.

УСЛОВИ ЗА ДАВАЊЕ ВО ЗАКУП
Просторот  даден во Табеларен  преглед се издава под следниве услови:   
Просторите од табеларниот преглед се издаваат во видена состојба;

- По завршување на Договорот за закуп просторот треба да се врати во владение на Националната установа во исправна состојба;
-Потребата од потенцијални интервенции и инвестиции во просторот кој се издава, се на товар на закупецот без обврска на закуподавецот да ги надомести тие трошоци и истите нема да бидат опфатени во износот на месечната закупнина ниту ќе бидат предмет на компензација за закупнина и кон инвестициите може да се  пристапи само по претходно добиено писмено одобрение од страна на закуподавецот;

-Трошоците за електрична енергија, греење, вода, комуналните услуги (ѓубретарина и др. комуналии) за просторот даден под закуп, целосно ги сноси закупецот и истите ќе се наплатуваат од посебно броило кое закупецот треба да го постави на сопствен трошок;

-Деловниот простор не е поврзан во системот на централно греење и ладење на закуподавецот, така што греењето и ладењето се обврска на закупецот.

-Закупецот се обврзува закупнината да ја плаќа однапред, а најдоцна до петтиот ден во месецот; 

-Закупецот се обврзува да  го почитува редот утврден во објектот на националната установа односно да не пречи во остварувањето на дејноста на установата;

-Закупецот не може да го дава просторот во подзакуп;

-Закупецот се обврзува дека пред склучување на договорот ќе плати две месечни закупнини кои ќе стојат кај закуподавецот како депозит кој ќе му се врати на закупецот после целосно истекување на договорот, доколку е се во ред со изнајмениот деловен простор.

Во случај на предвремено раскинување на договорот од страна на закупецот, депозитот не се враќа.

БАНКАРСКА ГАРАНЦИЈА
      Висината на банкарската гаранција за сериозност на понудата е утврдена во Преглед бр. 1 на оваа објава. Рокот на важење на банкарската гаранција за сериозност на понудата е 60 дена почнувајќи од денот на јавното наддавање. 
      Банкарската гаранција за сериозност на понудата му се враќа на подносителот на пријавата за јавно наддавање во целост во рок од 15 дена од денот на одржување на јавното наддавање, а банкарската гаранција на најповолниот понудувач му се враќа во рок од 15 дена од денот на уплатата на една месечна закупнина постигната на јавното наддавање. 

Обврска на најповолниот понудувач е да ги уплати средствата во рок од 15 дена од денот на приемот на писменото известување за избор, во спротивно нема да се пристапи кон склучување на договор, а банкарската гаранција за сериозност на понудата ќе биде активирана и на понудувачот ќе му се изрече забрана за учество во постапките за јавно наддавање за давање под закуп на деловни простории во период од една година од денот на изрекувањето на забраната. Договорот за закуп се склучува во рок од 30 дена по уплатата на средствата, а во рок од 30 дена се доставува кај нотар заради вршење на солемнизација. Трошоците за солемнизација на договорот се на товар на понудувачот.
РОКОВИ
Пријавите за учество на јавното наддавање електронски можат да се достават во рок од 10 дена од денот на објавување на огласот најдоцна до 13.10.2026 година на интернет страната  www.deloven-prostor.mk на Министерството за транспорт.   

Јавното наддавање  ќе започне на  15.10.2026 во 12:05 часот.

ПОСТАПКА
 1. Комисијата за спроведување на постапки за јавно наддавање за давање под закуп на недвижности на НУ Центар за култура Крива Паланка (во понатамошниот текст: Комисијата) по приемот на пријавите, без присуство на понудувачите, утврдува дали се доставени во определениот рок и дали се комплетни во согласност со условите во Објавата.
2. Во периодот од крајот на огласот до почетокот на аукцијата, Комисијата ги прегледува поднесените пријави и прикачените документи и ги одобрува или одбива пријавените корисници за да учествуваат на наддавањето.
3. Корисниците добиваат известување на нивната e-mail адреса за одлуката на Комисијата, а притоа статусот на нивната пријава можат  да го видат и во панелот Наддавање на веб-страницата www.deloven-prostor.mk. 

 4.Јавното наддавање ќе се одржи и доколку по објавата се пријавил и само еден учесник кој ги исполнува условите дадени во објавата и ја наддаде почетната цена.
5.Јавното наддавање започнува со објавување на почетната цена за месечна закупнина на деловниот простор и се спроведува по пат на наддавање од страна на учесниците.

6.Во првите пет минути од јавното надавање учесниците можат да ја прифатат, односно зголемуваат цената на деловниот простор. Јавното наддавање се смета за завршено во моментот на истекот на времето определено во објавата, при што доколку во истекот на последните две минути од определеното време за траење на јавното наддавање од страна на учесниците е дадена понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема нова дадена понуда.
     Јавното наддавање продолжува неограничено се додека во временски интервал од две минути има нова понуда. Доколку во првите пет минути од јавното наддавање не е прифатена понудата, односно не е дадена повисока, вкупната почетна цена на деловниот простор се намалува за 2% по што учесниците на јавното наддавање повторно ќе имаат можност да ја прифатат, односно зголемуваат цената на деловниот простор.  
     1. Доколку во истекот на последните две минути од вторите пет минути од јавното наддавање од страна на учесниците е прифатена понудата, односно дадена е повисока понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема дадено нова понуда. 
     2. Доколку во времетраење од петте минути повторно нема понуда, вредноста на деловниот простор повторно се намалува за 2% од вкупната почетна цена на деловниот простор. Намалувањето на вкупната почетна цена на деловниот простор во текот на наддавањето доколку станува збор за објава по прв пат може да изнесува најмногу до 30% од утврдената пазарна вредност на деловниот простор, односно проценетата вкупна вредност за месечна закупнина на деловниот простор без разлика колку понудувачи се јавиле на јавното наддавање. 

     3.Намалувањето на вкупната почетна цена на деловниот простор во текот на наддавањето доколку станува збор за објава по втор пат може да биде најмногу до 30% доколку на јавното наддавање се пријавил само еден заинтересиран учесник, а доколку се пријавиле двајца или повеќе учесници, намалувањето може да изнесува до најмногу 50% од утврдената пазарна вредност на деловниот простор, односно проценетата вкупна вредност за месечна закупнина на деловниот простор.
     4.Учесникот на јавното наддавање кој понудил највисока цена за закуп се стекнува со статус на најповолен понудувач.
     5.Најповолниот понудувач во рок од 15 дена од денот на приемот на писменото известување за избор е должен да ги уплати средствата, во спротивно нема да се пристапи кон склучување на договор, а банкарската гаранција за сериозност на понудата ќе биде активирана и на понудувачот ќе му се изрече забрана за учество во постапките за јавно наддавање за оттуѓување или давање под закуп на деловни простории во период од една година од денот на изрекување на забраната.
      6.Банкарската гаранција за сериозност на понудата за учество на јавното наддавање му се враќа на подносителот на пријавата во рок од 15 дена од денот на одржување на јавното наддавање, а банкарската гаранција на најповолниот понудувач му се враќа во моментот на склучување на Договорот за закуп.

      7.Договорот за закуп на деловниор простор се склучува на определено време во траење од 10 (десет) години. По склучување на договорот закупецот во рок од 30 дена истиот го доставува кај нотар заради вршење на солемнизација. Трошоците за солемнизација на договорот паѓаат на товар на закупецот, а договорот има својство на извршна исправа.
     8.Комисијата по завршување на јавното наддавање изготвува записник за спроведеното јавно наддавање и електронски го доставува до сите учесници на јавното наддавање.
      9.Учесниците на јавното наддавање имаат право на приговор само по однос на постапката на јавното наддавање, во рок од 3 (три) дена од одржувањето на јавното наддавање. Приговорот се доставува до Комисијата во електронска форма на следниов e-mail: mirageorgievska1@gmail.com 
      10.Комисијата одлучува по приговорот со решение. Против решението на Комисијата, незадоволната странка може да поднесе жалба до Државната комисија за одлучување во управна постапка и постапка од работен однос во втор степен.
НАЧИН НА ОГЛАСУВАЊЕ
Давањето под закуп на деловниот простор се врши со електронско јавно наддавање  на интернет страната: www.deloven–prostor.mk и со објавување во два дневни весника кои се издаваат на македонски јазик: Нова Македонија и Вечер и еден дневен весник кој се издава на јазикот што го зборуваат најмалку 20% од граѓаните кои зборуваат службен јазик различен од македонскиот јазик во општините, општините во градот Скопје и градот Скопје на чие подрачје се наоѓа деловниот простор предмет на објавата Коха.
Заинтересираните понудувачи деловниот простор кој се издава под закуп можат да го видат секој работен ден од 08.30 до 16.30 часот во НУ Центар за култура Крива Паланка  ул.„Св.Јоаким Осоговски“  бр.226 - Крива Паланка.
НУ Центар за култура Крива Паланка 
Ул. „Св.Јоаким Осоговски“  бр. 226.

Комисија за спроведување на постапки за
јавно наддавање за давање под закуп на недвижности
Контакт, 076/ 381-000   и    031/375-533  
